jkorsvik/nowiki_second_scrape_merged huggingface dataset:
507 f.Kr.


== Fødsler ==
Lu Ban (d. 440 f.Kr.), en kinesisk snekker, ingeniør, filosof, oppfinner, militærteoretiker og statsmenn.


== Dødsfall ==
Kleisthenes, en athensk adelsmann av alkmaionidenes slekt.
Samdrift

Samdrift er et organisert samarbeid der to eller flere gårdbrukere går sammen om felles drift og/eller produksjon.
En godkjenning fra Statens landbruksforvaltning kreves for etablering av samdrift. Det er satt opp klare regler og retningslinjer for etablering, de lokale landbrukskontorene gir veiledning. Brukene er fortsatt selvstendige enheter, samarbeidet er tidsbegrenset og berører ikke eiendomsretten.


== Eksterne lenker ==
Bygdeforskning Arkivert 9. februar 2007 hos Wayback Machine.
511 f.Kr.


== Fødsler ==
512 f.Kr.


== Fødsler ==
514 f.Kr.


== Fødsler ==
515 f.Kr.


== Fødsler ==
Parmenides, gresk filosof (d. 450 f.Kr.)


== Dødsfall ==
Arkesilaos III av Kyrene
Peterson Air Force Base

Peterson Air Force Base er en av det amerikanske flyvåpens flystasjoner. Den ligger ved Colorado Springs i delstaten Colorado i USA. Den huser hovedkvarteret for US Northern Command, NORAD, Air Force Space Command, Army Space Command, 21st Space Wing (vertskapsenhet) og 302d Airlift Wing.
Flystasjonen er oppkalt etter premierløytnant Edward J. Peterson.


== Eksterne lenker ==
(en) Peterson Air Force Base
Pope Air Force Base

Pope Air Force Base er en av det amerikanske flyvåpens flystasjoner. Den ligger i Cumberland County i Nord-Carolina i USA. Den er hovedkvarter til Air Mobility Command 43d Airlift Wing, and Headquarters, 23d Fighter Group of Air Combat Command.Flystasjonen er oppkalt etter premierløytnant Harley Halbert Pope.
Randolph Air Force Base

Randolph Air Force Base er en av det amerikanske flyvåpenets flystasjoner. Den ligger nær San Antonio i Bexar County i Texas i USA, og er en av de store trenings- og utdannelsesbasene i delstaten.
Flystasjonen er oppkalt etter kaptein William Millican Randolph.


== Eksterne lenker ==
(en) Randolph Air Force Base, San Antonio, Texas – kategori av bilder, video eller lyd på Commons 
GlobalSecurity.org: Randolph AFB (en)
Scott Air Force Base

Scott Air Force Base er en av det amerikanske flyvåpenets flystasjoner. Den ligger nær Belleville i Illinois i USA, og er hovedkvarter for Air Mobility Command, United States Transportation Command, Eighteenth Air Force og Air Force Communications Agency.
Flystasjonen er oppkalt etter korporal Frank S. Scott.


== Eksterne lenker ==
(en) Offisielt nettsted 
(en) Scott Air Force Base – kategori av bilder, video eller lyd på Commons
Spangdahlem Air Base

Spangdahlem Air Base (IATA: SPM, ICAO: ETAD) er en av det amerikanske flyvåpens flystasjoner i Tyskland. Den ligger et stykke nord for Trier, relativt nær grensene til Luxembourg og Belgia. Den er base for 52th Fighter Wing og ble bygget mellom 1951 og 1953. Bakgrunnen var et amerikansk ønske om å flytte sine flybaser lenger mot vest for å ha bedre varslingstid ved sovjetisk invasjon.


== Eksterne lenker ==
Spangdahlem flystasjon (en)
Tinker Air Force Base

Tinker Air Force Base er en av det amerikanske flyvåpenets flystasjoner. Den ligger ved Oklahoma City. Den er den største single site arbeidsgiver i delstaten, med mer enn 26 000 militære og sivile ansatte. Syv store enheter av luftforsvaret er basert der, og dessuten en rekke mindre.
Basen er oppkalt etter generalmajor Clarence L. Tinker.


== Eksterne lenker ==
(en) Offisielt nettsted 
(en) Tinker Air Force Base – kategori av bilder, video eller lyd på Commons 
(en) Tinker Air Force Base – galleri av bilder, video eller lyd på Commons 
Tinker Takeoff (en)
Tinker OC-ALC (en)
Tinker AFB (from Globalsecurity.org) (en)
Shaw Air Force Base

Shaw Air Force Base er en av det amerikanske flyvåpens flystasjoner. Den ligger nær Sumter i Sør-Carolina i USA, og er hovedkvarter til 20th Fighter Wing. Den har USAs største ving av kampflyet F-16.
Flystasjonen er oppkalt etter premierløytnant Ervin David Shaw.


== Eksterne lenker ==
Shaw flystasjon (en)
Ninth Air Force (en)
Seymour Johnson Air Force Base

Seymour Johnson Air Force Base er en av det amerikanske flyvåpenets flystasjoner. Den ligger nær Goldsboro i Nord-Carolina i USA, og er base for 4th Fighter Wing og 916th Air Refueling Wing.


== Eksterne lenker ==
Seymour Johnson flystasjon (en)
Official website of the 916th Air Refueling Wing (en)
globalsecurity.org: 4th Fighter Wing (en)
globalsecurity.org: 68th Bomb Wing/4241st Strategic Wing (en)
Thule Air Base

Thule Air Base (IATA: THU, ICAO: BGTL) er en av det amerikanske flyvåpenets flystasjoner. Den ligger nordvest på Grønland, og er USAs nordligste militærbase. Flyplassen har også en sivil del.


== Pituffik lufthavn ==
Er den sivile delen av flyplassen. Den betjenes av Air Greenland
Destinasjoner


== Eksterne lenker ==
Thule Air Base (en)
Det danske fredsakademi: Basepolitik (en)
Thule Air Base (en)
Xinhua nyhetsbyrå

Xinhua nyhetsbyrå (kinesisk: 新华通讯社, pinyin: Xīn Huá tōngxùnshè; 新華通訊社 eller kort 新华社 Xīn Huá shè, norsk: Nye Kina-tjenesten) er et  nyhetsbyrå for regjeringen i Folkerepublikken Kina og det største av landets to nyhetsbyråer. Den andre er  中国新闻社 / 中國新聞社 Zhōngguó xīnwén shè China News Service. Xinhua ble grunnlagt i 1931 og har hovedsete i Beijing.
Xinhua har over 10 000 ansatte (2008). Det kan sammenlignes med Reuters' cirka 1300 ansatte. Byrået utgir blant annet de kinesiske dagsavisene Folkets Dagblad (Renmin Ribao) og Referansenyheter (Cankao Xiaoxi).
Byrået utarbeider også interne nyhetsrapporter (neican) forbeholdt utvalgte ledende politikere og embedsmenn.   


== Eksterne lenker ==
(mul) Offisielt nettsted 
(en) Xinhua News Agency – kategori av bilder, video eller lyd på Commons 
(en) Xinhua News Agency – galleri av bilder, video eller lyd på Commons 
Xinhuas engelske hjemmeside
Gjennomgående fag

Gjennomgående fag er i norsk skole betegnelse på fag som følger en opplæring eller utdanning gjennom alle årstrinn eller studieår. I norsk grunnskole og videregående opplæring er disse dekket av læreplaner med progresjon gjennom hele det 13-årige skoleløpet. De gjennomgående fagene i norsk skole er etter kunnskapsløftet i 2006, norsk, naturfag, engelsk, fremmedspråk, samfunnsfag, kroppsøving, finsk som 2. språk, matematikk og Religion, livssyn og etikk.
Silosvans

En silovans er et traktorredskap til samling og frakt av gress. Den er vanlig både til bruk på lesseapparat og som bakmontert redskap. Den ligner høysvansen med tinder til å tre under gresset, men siden silosvansen brukes til frakt av utørket gress, har den flere og kortere tinder, og den mangler høysvansens klo. Det er vanlig med redskap med utskiftbare tinder og avtagbar klo, som slik kan brukes til både høy- og silosvans. Både høy- og silosvansen er videreutviklet fra hesteredskapet sleperive.
Ved tidlig bruk av ensilering som konserveringsmetode for fôr ble silosvansen brukt til å samle gresset for frakt til siloen. I dag skjer dette med fôrhøster og vogn, eller på annet vis, og silosvansen er henvist til hjelp ved hesjing.


== Se også ==
Høysvans
Høyvender
Høygaffel
Sleperive
Svans (andre betydninger)
Ellery Clark

Ellery Harding Clark (født 13. mars 1874 i East Roxbury  Massachusetts, død 27. juli 1949) var en amerikansk friidrettsutøver som deltok i de olympiske leker 1896 i Athen og 1904 i St. Louis.
Clark ble olympisk mester to ganger 1896 i Athen under de første olympiske lekene i moderne tid. Han vant både høyde- og lengdehopp.  I lengdehoppkonkurransen vant han med et hopp på 6,35 og i høyde klarte han 1,81. Han er den eneste utøveren som er olympisk mester i både høyde- og lengdehopp. Han deltok også i kulestøt men han kom ikke blant de fire beste av de sju som deltok i kulekonkurransen. Han deltok i tikamp under Sommer-OL 1904 i St. Louis men han fullførte ikke.


== OL-medaljer ==
1896  Athen –  Gull i høydehopp  USA
1896  Athen –  Gull i lengdehopp  USA


== Referanser ==


== Eksterne lenker ==
(en) Ellery Clark – Olympics.com 
(en) Ellery Clark – Olympic.org 
(en) Ellery Clark – Olympedia 
(en) Ellery Clark – Sports-Reference (OL-resultater – arkivert) 
(en) Ellery Clark – National Track & Field Hall of Fame 
(en) Ellery Clark – Track and Field Statistics
Smithsonian American Art Museum

Smithsonian American Art Museum er et museum i Washington, DC med en stor samling av amerikansk kunst.
Det er en del av Smithsonian Institution, og har en variert samling av amerikansk kunst fra forskjellige perioder og regioner. Blant betydningsfulle kunstnere representert er Georgia O'Keeffe, John Singer Sargent, Albert Bierstadt, Edmonia Lewis, Thomas Moran, Edward Hopper og Winslow Homer.
Museet åpnet for offentligheten i 1968. Opprinnelig bar det navnet National Museum of American Art, men det ble endret i oktober 2000. Det holder til i samme bygning som huser  National Portrait Gallery.


== Eksterne lenker ==
(en) Offisielt nettsted 
(en) Smithsonian American Art Museum – kategori av bilder, video eller lyd på Commons 
Review of the American Art Museum and the National Portrait Gallery
Freer Gallery of Art

Freer Gallery of Art er Smithsonian Institutions museum for østasiatisk kunst, med kunst fra Kina, Korea, Japan og Sørøstasia. Det ligger på sørsiden av The National Mall i Washington D.C.
Det er kjent blant annet for samlinger av kinesisk porselen og kinesisk maleri, koreansk porselen og steingods, japanske veggskjermer, indiske og persiske manuskripter, og buddistiske skulpturer fra forskjellige regioner og tidsepoker. Kunstsamlingene spenner fra yngre steinalder til moderne kunst, med særlig meget bemalt kunst fra Songdynastiets, Mingdynastiets og Qing-dynastiets Kina.


== Galleri ==


=== Kina ===

		
		
		
		
		
		
		
		
		
		
		


=== India ===

		
		
		


=== Egypt ===

		


=== Japan ===

		
		


=== Nepal ===


=== Persia ===

		
		


=== Korea ===

		


=== Syria ===


=== Kutsjana ===

		
		


== Eksterne lenker ==
(en) Offisielt nettsted 
(en) Freer Gallery of Art – kategori av bilder, video eller lyd på Commons
Arne Odd Johnsen

Arne Odd Johnsen (født 3. desember 1909 i Bærum, død 9. juli 1985) var en norsk historiker, sakprosaforfatter og statsstipendiat.
Han hadde artium fra 1928, magistergrad fra 1936 og ble dr.philos. i 1946 med avhandlingen Studier vedrørende kardinal Nicolaus Brekespears legasjon til Norden. Johnsen hadde universitetsstipend 1939–43, og vikarierte som foreleser ved Universitetet i Oslo i 1947, 1948 og 1952–53. Han ble etter hvert en aktiv forfatter innen kirkehistorie, norsk middelalderhistorie, by- og bedriftshistorie, med verk som Kristiansunds historie (6 bind, 1942–91, Johnsen til og med bind 4), Den moderne hvalfangsts historie (4 bind, 1956–70), Tønsberg gjennom tidene (1971) og Oslo bispedømme 900 år (1974).
Johnsen dokumenterte at historikeren Yngvar Nielsen hadde tatt feil da han slo fast at Preben von Ahnen i februar 1658 hadde ledet et felttog mot svenske styrker som førte til at svenskene mistet sølvgruvene i Nasafjellet. Johnsen påviste at dette angrepet først fant sted i 1659, som ledd i en ny krig der de dansk-norske styrkene vant Jämtland tilbake fra Sverige.Johnsen ble utnevnt til statsstipendiat i 1958. Han var medlem av Vitenskapsakademiet fra 1949 og DKNVS fra 1953. Han var sønn av professor i historie Oscar Albert Johnsen, og dattersønn av oppfinneren av tankskipet, Even Tollefsen.


== Litteratur ==
Studentene fra 1928. 1953

(no) Publikasjoner av Arne Odd Johnsen i BIBSYS


=== Artikler i Historisk Tidsskrift ===
Grunnlov for Vågå sogns økonomiske selskap av 13. januar 1809 Historisk tidsskrift 1934-36 30: 426-430
Hvordan Kristiansund vokste frem Historisk tidsskrift 1943-46 33: 286-313, 31
Om St. Victorklosteret og nordmennene Historisk tidsskrift 1943-46 33: 405-432
Den moderne hvalfangstens kausalproblemer Historisk tidsskrift 1946-48 34: 152-178
Om Hallvardslegenden og ordalieforbudet Historisk tidsskrift 1949-51 35: 133-156
Svar på Jens Arup Seips melding av "Fra ættesamfunn til statssamfunn" Historisk tidsskrift 1949-51 35: 499-512
Hvor studerte biskopbrødrene Arne og Audfinn? Historisk tidsskrift 1952-53 36: 89-98
Kong Erik Magnussons krav på Skottland 1292 Historisk tidsskrift 1954-56 37: 145-175
Forsvarstanke og suverenitetsprinsipp. Kretsen om Aftenposten i den unionspolitiske debatt 1890-mars 1905. Opposisjonsinnlegg ved Gunnar Christie Wasbergs doktordisputas Historisk tidsskrift 1964 43: 143-153
Filip IV's relikviegaver til Håkon V (1303–1304) Historisk tidsskrift 1965 44: 151-156
Er Nortuagia den eldste fremmede navneform for Norge? Historisk tidsskrift 1968 47: 219-221
Ad Filip IV's relikviegaver til Håkon V Historisk tidsskrift 1968 47: 221-223
Svar på resensjon Historisk tidsskrift 1969 48: 262-263
Det eldste norske provinsialinstitutt. Opposisjonsinnlegg ved Vegard Skånlands doktordisputas Historisk tidsskrift 1971 50: 103-122
Om bolognaskolaren "Dominus Bernardus". Svar til Knut Robberstad Historisk tidsskrift 1972 51: 318-321
Hvem var den norske Bologna-skolaren "Dominus Bernardus"? Historisk tidsskrift 1972 51: 70-76
Om misjonsbiskopen Grimkellus Historisk tidsskrift 1975 54: 22-34


== Referanser ==


== Eksterne lenker ==
Arne Odd Johnsen Norsk biografisk leksikon
Den internasjonale matematikkolympiaden

Den internasjonale matematikkolympiaden (IMO) er en årlig matematikkonkurranse for skoleelever (under 20 år og fortsatt elev på videregående skole) fra over hundre land over hele verden. 
Hvert land sender opp til seks deltagere, samt to ledere som oversetter og deltar under bedømmelsen av oppgavene. Konkurransen går over to dager, hver dag får deltagerne et sett med tre oppgaver som må løses i løpet av 4,5 timer. Oppgavene spenner over flere kategorier, vanligvis geometri, tallteori, algebra og kombinatorikk. Oppgavene har ofte enkle løsninger, og krever ikke mer enn enkel universitetsmatematikk å forstå, men det kan være svært vanskelig å finne disse løsningene. 
IMO er den eldste av fagolympiadene, og er blitt arrangert siden 1959, Norge har deltatt siden 1984. Som lag ligger Norges resultat vanligvis midt på treet, som for de andre nordiske landene. Norge har ved to anledninger plassert seg blant den øvre tredjedel: i 2019 (34. plass blant 112 deltagernasjoner) og i 1990 (18. plass blant 54 deltagernasjoner).
Inntil 1/12 av deltagerne mottar gullmedalje, inntil 2/12 mottar sølv og inntil 3/12 mottar bronse. Norske deltagere har mottatt medaljer i alle valører; tre ganger har det blitt gull:

2002: David Kunszenti-Kovács (29. plass blant 479 deltagere)
2008: Jørgen Vold Rennemo (12. plass blant 535 deltagere)
2020: Andreas Alberg (22. plass blant 616 deltagere)De norske deltagerne velges ut på bakgrunn av resultatene i Abelkonkurransen og Den nordiske matematikkonkurransen. Rett før konkurransen blir det arrangert en treningsleir, for å lære viktige teknikker og teoremer som ikke blir tatt opp på videregående.
I forbindelse med konkurransen er det vanlig at det arrangeres sightseeing og andre sosiale aktiviteter.
I 2022 vil IMO bli avholdt i Oslo.


== Referanser ==


== Eksterne lenker ==
Abelkonkurransen
IMO-hjemmeside
IMO

IMO eller Imo kan sikte til:

En forkortelse for International Maritime Organisation, se Den internasjonale sjøfartsorganisasjonen
En forkortelse for International Mathematical Olympiad, se Den internasjonale matematikkolympiaden
En forkortsles for International Meteorological Organization, en forløper for Verdens meteorologiorganisasjon
En foss i Nordreisa, se Imofossen
En delstat i Nigeria, se Imo (Nigeria)
Et norsk skip involvert i eksplosjonen i Halifax, se DS «Imo»
Et identifikasjonsnummer for skip, se IMO-nummer
En internettslang som står for «In my opinion»
Air Malta

Air Malta er Maltas nasjonale flyselskap. Flyselskapet ble grunnlagt i 1973 og opererer en flåte bestående av Airbus A319 og Airbus A320. 


== Eksterne lenker ==
Offisielt nettsted 
(en) Air Malta – kategori av bilder, video eller lyd på Commons
Sleperive

En sleperive, eller en hesterive, er et tidligere landbruksredskap som ble trukket av en hest. Riva består av en bom med rette eller buede tinder som samler sammen gress. Sleperive med rette tinder gikk under betegnelsen sleperive i Norge, mens rive med buede tinder hadde betegnelser som hjulrive og kjørerive. Sleperiva ble brukt under slåtten for å samle gress så nær hesjene som mulig. Den kunne også brukes til å dra sammen tørrhøy.


== Sleperive med rette tinder ==
Sleperiver av tre ble produsert i Norge fra 1850-tallet og utover. Senere ble de produsert av metall, bl.a. av Kverneland. Riva ble betjent av en person som gikk bak riva og styrte både den og hesten. Riva ble tømt for gress eller høy ved at den ble vippet rundt sin egen akse.


== Hjulrive ==
Hjulriver med buede tinder var utstyrt med et sete som kjøreren kunne sitte på.
Traktorredskapene høysvans og silosvans erstattet sleperiva.


== Referanser ==


== Litteratur ==
Tom Jøran Bauer (2000). Jordbruksredskaper og -maskiner gjennom 200 år, 1770–1970 : veileder til jordbrukssamlingene på Gamle Hvam. Gamle Hvam museum. s. 25 og 48. ISBN 8290967055. 


== Eksterne lenker ==
(en) Dump rakes – kategori av bilder, video eller lyd på Commons 
Bilde på Digitalt Museum
Sleperive – Norsk Landbruksordbok
Meiji-helligdommen

Meiji-helligdommen (Meiji Jingu, 明治神宮) ligger i Tokyo i Japan, nær Harajuku-stasjonen, og er den shintohelligdom som er viet til «Meiji-keiseren» Mutsuhitos og hans ektefelle keiserinne Shokens sjeler. Keiser Meiji døde i 1912 og keiserinne Shoken i 1914. Tempelet ble bygget snart etter. Deres sjeler ble skrinlagt der den 1. november 1920. Den opprinnelige tempelbygningen ble ødelagt under annen verdenskrig. Den nåværende helligdommen ble ferdig i oktober 1958.


== Eksterne lenker ==
Offisielt nettsted
(en) Meiji Shrine – kategori av bilder, video eller lyd på Commons 
Meiji Shrine Gallery
Takamatsu

Takamatsu (高松市; Takamatsu-shi) er hovedstad i prefekturet Kagawa på øya Shikoku i Japan. Den ligger på nordsiden av Shikoku og vender mot Honshu. 
Per 1. mars 2006 hadde byen et beregnet folketall på 426 514. Dette er en kraftig vekst som skyldes grenseendring høsten før med sammenslåing med de omliggende byene Shionoe, Mure, Aji, Kagawa, Konan og Kokubunji.
Byen ble grunnlagt som by i 1890, men har røtter som bosetning mye lenger tilbake.


== Referanser ==


== Eksterne lenker ==
(ja) Offisielt nettsted 
(en) Takamatsu, Kagawa – kategori av bilder, video eller lyd på Commons 
(en) 高松市 – galleri av bilder, video eller lyd på Commons
Gabriel Øidne

Gabriel Øidne (født 11. februar 1918 i Konsmo, død 4. april 1991) var en norsk historiker og samfunnsgeograf.


== Bakgrunn og virke ==
Han hadde examen artium fra 1938 og ble cand.philol. i 1951 med avhandlingen Audnedalen, der han skrev han om barnevandringene på 1800- og 1900-tallet, da fattigfolks barn om sommeren gikk hjemmefra til storgårder for å få jobb, blant annet som gjetere. Øidnes tekster om barnevandringene ble en viktig kilde for Grete Salomonsens norske spillefilm Yohan Barnevandrer.Øidne arbeidet som lektor ved Kongens gate skole i Kristiansand fra 1959 til han ble utnevnt til statsstipendiat i 1973. Tidligere hadde han vært stipendiat ved Norsk historisk kjeldeskriftinstitutt (1951–1953) og ved NAVF (1955–1959).Hans forfatterskap omfatter blant annet Østkant og vestkant i Oslos politiske historie: sosial og politisk struktur i Oslo 1906–69 (1973). Artikkelen «Litt om motsetninga mellom Austlandet og Vestlandet» (først trykt i Syn og Segn i 1957) ble i 2011 kåret til et av de 25 viktigste bidrag i norsk sosiologi i Norsk sosiologisk kanon.


== Referanser ==
Tømmerdoning

En tømmerdoning eller tømmerrustning er et landbruksredskap til frakt av tømmer på vinterføre. Den består av en ramme med meier med en bom på tvers som er festet i et dreiepunkt på midten. På denne bommen legges og festes enden av tømmerstokkene som skal slepes. Tømmerdoningen sørges slik for mindre friksjon mot underlaget, og hindrer framendene av stokkene i å støte mot tuer, stubber og annet. Tømmerdoninger ble først og fremst brukt som hesteredskap, men kunne også brukes på traktor.
En tømmerdoning kan også bestå av to deler – bukk og geit, slik at tømmeret løftes helt opp fra bakken. Den bakerste delen, «geita», festes til framdelen, «bukken», med kjetting.


== Referanser ==
John Brandrud

John Brandrud (født 8. mars 1921 i Lunner, død 29. juni 1994) var en norsk filolog, universitetsbibliotekar og statsstipendiat.
Han tok artium i 1941 og arbeidet deretter som gårdsarbeider, senere som lærer på Gran middelskole i 1944. Han gjennomførte internopplæring ved Universitetsbiblioteket i Oslo 1946–49, studerte russisk og ble cand.philol. i 1953. Han hadde studieopphold i England i 1948 og i Sovjetunionen i 1953. Han var fra 1953 ansatt som universitetsbibliotekar, fra 1962 som fakultetsbibliotekar. I denne tiden var han også timelærer ved Statens bibliotekskole. Fra fakultetsbibliotekar-stillingen i Oslo gikk han til stillingen som overbibliotekar ved Universitetsbiblioteket i Bergen. Fra Bergen kom han tilbake til Universitetsbiblioteket i Oslo, hvor han innehadde stilling som overbibliotekar til 1982. Han var statsstipendiat fra samme år.
Han hadde styreverv i Nordisk Vitenskapelig Bibliotekarforbund og var på 1970-tallet formann i Norsk bibliotekforening.
Brandrud var engasjert i motstandsarbeid under annen verdenskrig. Han ble arrestert av okkupasjonsmakten i mars 1944, satt tre måneder på Bretveit, og deretter på Grini fra juni 1944 til mai 1945. 


== Litteratur ==
Bendik Rugaas. Minneord i Aftenposten, 7.7.1994
Studentene fra 1941. Oslo, 1966
Odd Solumsmoen

Odd Solumsmoen (født 16. juni 1917 i Hamar, død 30. april 1986 i Hamar) var forfatter, litteraturkritiker, og i sitt sivile liv ligningsfunksjonær.
Han tok artium i 1939, arbeidet først som bankbud, og var fra 1946 ansatt ved Hamar ligningskontor, en stilling han hadde til han ble pensjonist. Ved siden av jobben var han fast litteraturkritiker i Arbeiderbladet fra 1950- til 1980-årene. Hans litteraturkritiske virksomhet omfatter også bøker om Cora Sandel (1957) og Kristofer Uppdal (1959), samt essaysamlingen Bokormens forsvarstale (1977).
Han debuterte som skjønnlitterær forfatter med novellesamlingen Barn i søndagsskolen i 1943, og skrev siden én roman, to novellesamlinger, én diktsamling og et skuespill.
Solumsmoen ble statsstipendiat i 1982 for å arbeide med Emil Boysons forfatterskap. Han var i flere år medlem av Den norske Forfatterforenings litterære råd.


== Referanser ==


== Eksterne lenker ==
(no) Odd Solumsmoen i Norsk biografisk leksikon
Ramanavami

Ramavami er en hinduistisk høytid til minne om Ramas fødsel. Rama er en av Vishnus avatarer. Høytiden forekommer oftest i mars/april (18. april i 2007).
Denne dagen markerer også slutten på den ni dager lange vårfestivalen (Vasanthothsavam), som starter med Ugadi.
Noen høydepunkter på denne dagen er:

Kalyanam: et seremonielt bryllup utført av tempelprester i byen Bhadrachalam ved bredden til elven Godavari i distriktet Khammam.
Panakam: en søt drikk laget på denne dagen med uraffinert sukker og pepper.
Prosesjon av idoler om kveldenPå denne dagen tar alle hinduister et tidlig morgenbad og går til det nærmeste tempelet til Rama, for å hedre ham. Noen faster også.
Halvard Grude Forfang

Halvard Grude Forfang (født 24. desember 1914 i Bærum, død 6. juli 1987 i Lillehammer) var en norsk skolemann, kjent som rektor ved Nansenskolen i mer enn 20 år.Han vokste opp i et kulturrikt borgerhjem i Bærum, preget av målsak og folkeviseleik. Han tok artium i 1934, og ble cand.philol. i 1941 på en avhandling om Ivar Kleiven, som ble utgitt i 1945. Etter noen år som lærer i Asker og på Lillehammer ble han i 1946 ansatt ved Nansenskolen. Han ble raskt rektor ved skolen, og fortsatte som rektor til 1971. I Forfangs tid utviklet skolen seg til dagens form, den kom inn under lov om folkehøgskoler i 1959.
Han fortsatte ved skolen til han ble pensjonist i 1981. Han var statsstipendiat fra 1978. Hans forfatterskap omfatter boken om Kleiven, to bøker om Nansenskolen og boken Voltaire i Vågå (1982). Boken Paul Botten-Hansen og hollenderkretsen utkom posthumt i 1990.
Halvard Grude Forfang var søstersønn av Karen Grude Koht.


== Referanser ==